b'\n_START_ARTICLE_\nNiels Juel\n_START_SECTION_\nBiografi\n_START_PARAGRAPH_\nNiels Juel tilh\xc3\xb8rte en dansk adelsslekt som ofte blir kalt \xc2\xabB\xc3\xb8lge Juel\xc2\xbb etter slektsv\xc3\xa5penet, for \xc3\xa5 skille den fra andre slekter med navnet Juel. Flere av slekten har i unionstiden hatt opphold og stillinger i Norge._NEWLINE_Han var s\xc3\xb8nn av riksr\xc3\xa5d Erik Juel til Hundsb\xc3\xa6k (1591\xe2\x80\x931657) og Sophie Clausdatter Sehested (1594\xe2\x80\x931658), og dermed bror til diplomaten Jens Juel. Han var gift med Margrethe Ulfeldt og fikk med henne fire barn, deriblant Knud Juel, som ble etatsr\xc3\xa5d i voksen alder._NEWLINE_Niels Juel fikk sj\xc3\xb8utdannelsen sin i Nederlandene. Han deltok i krigen mellom England og Nederlandene i 1652\xe2\x80\x9354. I Karl Gustav-krigene deltok han p\xc3\xa5 dansk side, og for sin innsats der ble han av Fredrik III utnevnt til kontreadmiral i den danske fl\xc3\xa5te._NEWLINE_Under Gyldenl\xc3\xb8vefeiden (1675\xe2\x80\x9379) kommanderte Juel den danske fl\xc3\xa5ten til flere seire, blant annet i slaget ved \xc3\x96land og slaget ved K\xc3\xb8ge bukt. Det sistnevnte slaget foregikk ved Stevns, ettersom skipene aldri kom inn i selve K\xc3\xb8ge bukt. Betegnelsen \xc2\xabSlaget i K\xc3\xb8ge Bugt\xc2\xbb ble f\xc3\xb8rste gang brukt p\xc3\xa5 1800-tallet._NEWLINE_Seieren i slaget ved K\xc3\xb8ge bukt \xc3\xb8dela for lang tid Sveriges \xc3\xb8nske om sj\xc3\xb8herred\xc3\xb8mme. Juel ble etter slaget regnet som en av Europas fremste admiraler: Den danske kong Christian V fikk en lykke\xc3\xb8nskning fra den engelske Karl II av England: \xc2\xab\xe2\x80\xa6at Juel var den st\xc3\xb8rste admiral, som nu var i Europa\xc2\xbb. _NEWLINE_I 1683 ble Niels Juel president for admiralitetet. Da han d\xc3\xb8de fikk han en begravelse med stor pomp og prakt, og han ble stedt til hvile i Det store gravkapell i Holmens kirke.\n_START_SECTION_\nEtterm\xc3\xa6le\n_START_PARAGRAPH_\nI b\xc3\xa5de Oslo og Stavanger finner man Niels Juels gate. I Danmark finner man Niels Juels Vej eller gade i \xc3\x85rhus, K\xc3\xb8benhavn, Marstal, Frederikshavn, Aalborg og Esbjerg. I Svendborg er det s\xc3\xa5gar en fekteklubb som er oppkalt efter sj\xc3\xb8helten. I tillegg har han f\xc3\xa5tt en fatlagret akevitt oppkalt etter seg: Niels Juel Akvavit._NEWLINE_.'